Θέμα: Modern Greek Language (Secondary School)
Ερώτηση: Ενδοοικογενειακή βία. Σε πολλές κοινωνίες, η ενδοοικογενειακή βία είναι η λεγόμενη "αόρατη" βία, που κρύβει ένα τραγικό παράδοξο: Ασκείται εκεί που θα έπρεπε να νιώθουμε πιο ασφαλείς, μέσα στο σπίτι μας. Και όχι από κάποιον άγνωστο, αλλά από τον άνθρωπο που ονομάζουμε δικό μας. Η βία μέσα στο οικογενειακό περιβάλλον έχει συνήθως ως δράστη τον άντρα και ως θύματα τη γυναίκα και τα παιδιά. Γεννιέται ως αντίδραση απέναντι στα προβλήματα που αντιμετωπίζει η οικογένεια και δημιουργεί μια πραγματικότητα καταπάτησης των ανθρωπίνων δικαιωμάτων μπροστά στα παρατηρητικά μάτια των παιδιών. Οι μορφές και οι εκφράσεις της ποικίλλουν από τις πιο εμφανείς, όπως η σωματική κακοποίηση, μέχρι και τις πιο υπόγειες, όπως οι άμεσες ή έμμεσες απειλές, η λεκτική βία, η συναισθηματική και ψυχολογική βία, η σεξουαλική κακοποίηση, η κοινωνική απομόνωση και ο οικονομικός έλεγχος. Γενικά, βίαιη είναι κάθε συμπεριφορά που ωθεί ένα άτομο να ζει σε διαρκή φόβο. Πλήττει την αξιοπρέπεια, την ελευθερία, την ασφάλεια και την ισότητα μέσα στην οικογένεια. Από την πλευρά των γυναικών, σε κάποιες περιπτώσεις, παραμένει ένα καλά κρυμμένο μυστικό τους, μια "αυστηρά οικογενειακή υπόθεση" που δεν αφορά την υπόλοιπη κοινωνία. Η ντροπή και η ενοχή που αισθάνονται τις αποτρέπει να αναζητήσουν βοήθεια και να "εκθέσουν" την οικογένειά τους. Μια οικογένεια, που στην πραγματικότητα μετατρέπεται σε σχολείο επιθετικής συμπεριφοράς, μπορεί να μεταβιβάζει και να διαιωνίζει τη βία στις επόμενες γενιές, καθώς διδάσκει την ανοχή της στους αυριανούς πολίτες. Η ενδοοικογενειακή βία, λοιπόν, δεν είναι σε καμία περίπτωση μια ιδιωτική υπόθεση στην οποία δεν πρέπει να εμπλέκεται ο γείτονας ή ο φίλος, αλλά ένα σημαντικό κοινωνικό πρόβλημα με μεγάλες διαστάσεις και ένα σοβαρό ποινικό αδίκημα σύμφωνα με τον νόμο. https://www.hopespot.gr/index.php/2015-01-21-05-38-17/endooikogeneiaki-bia. Διασκευάστηκε για τις ανάγκες της εξέτασης. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου:. Οι γυναίκες που υφίστανται ενδοοικογενειακή βία συχνά το κρύβουν γιατί ντρέπονται.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0